钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

试置元体之边二十八四之一，得七以加之，得三十
五。法曰“两根之实数。”即用再自之数，为一与二不远。
盖二十八之立实为二一九五，二倍之为四三九○
四，比于三十五倍体边之实四二八七五，其差才○
一○二九，约之为一千四百五十二分之一，不足为
差。若用三十六之四六六五六，其差为远。　又加倍
体七之一，得再倍体之边三十五，又七之一，七之一
者五也。以加之得四十，其实为六四○○○《元积》再
倍之数为六五八五六，较差才○一八五六或三十
五之一，可不入算也。若用四十一根之实，六八九二
一，其差为远。

又试倍边上之体，为体之八倍，即依图计零数至第
八位，为五之四，八之七，十一之十，十四之十，三，十七
之十六，二十之十九，二十三之二十二。用合分法合
之，得一、二○、四二，八○之六○、八、六○八，约之为一
○七五○之五四三四与二之一不远，则法亦不远。
右两则皆用《开立方》之法，不尽数，难为定法。

以量分

先如图求四率连比例线之第二，盖元体之边与倍
体之边为三加之比例也。今求第二几何法曰：第二
线上之体与第一线上之体。若四率连比例线之第
四与第一，假如丙乙元体之边，求倍体之边，则倍丙。